Pernasaaren koulukoti

Pernasaaren koulukoti (1931–1946 Pernasaaren kasvatuslaitos) oli vuosina 1931–1994 Laukaan Vuonteella toiminut koulukoti. Koulukoti toimi Pernasaaren valtionvirkatalossa Laukaan Vuonteen kylässä. 1680-luvulta 1910-luvulle virkatalo oli virkatalon haltijoiden ja vuokraajien hallinnassa mutta tuli vuonna 1920 Kouluhallituksen alaisuuteen. Aluksi sitä viljeltiin Laukaassa sijainneen läheisen Järvilinnan vastaanottokodin poikien avulla kunnes koulukotitoiminta Pernasaaressa käynnistyi 1931. Enimmän osan toiminta-ajastaan laitos oli poikakotina, johon otettiin vain poikia, viimeisinä vuosina 1990-luvulla kuitenkin myös tyttöjä. Koulukotitoiminta päättyi 1994, jolloin  samoissa tiloissa aloitti toimintansa Laukaan avovankila, nykyiseltä nimeltään Laukaan vankila.

Lähteet

Laukaan oppilaitokset
Laukaan rakennukset ja rakennelmat
Entiset suomalaiset oppilaitokset
Suomen sosiaali- ja terveyshuollon historia
Suomen koulukodit ja kasvatuslaitokset